ਕਨਿਸ਼ਕ
ਕਨਿਸ਼ਕ (ਮਹਾਨ ਕਨਿਸ਼ਕ), (ਸੰਸਕ੍ਰਿਤ: कनिष्क, ਬਾਖ਼ਤਰੀ ਭਾਸ਼ਾ: Κανηϸκι, ਮੱਧ ਚੀਨੀ: 迦腻色伽 (ਕਾ-ਨੀ-ਸਕ-ਕਾ > ਨਵੀਂ ਚੀਨੀ: Jianisejia)) ਕੁਸ਼ਾਨ ਘਰਾਨੇ (127-151) ਦਾ ਇੱਕ ਤੁਰੁਸ਼ਕ (ਜਾਂ ਤੁਰਕ-ਤਾਤਾਰ) ਬਾਦਸ਼ਾਹ ਸੀ ਜਿਸਨੇ ਤਰੀਮ ਹੌਜ਼ ਵਿਚਲੇ ਤੁਰਫ਼ਾਨ ਤੋਂ ਲੈ ਕੇ ਗੰਗਾ ਦੇ ਮੈਦਾਨਾਂ ਵਿਚਲੇ ਪਾਟਲੀਪੁੱਤਰ ਤੱਕ ਰਾਜ ਕੀਤਾ ਸੀ ਅਤੇ ਜੋ ਆਪਣੀਆਂ ਫ਼ੌਜੀ, ਸਿਆਸੀ ਅਤੇ ਰੂਹਾਨੀ ਪ੍ਰਾਪਤੀਆਂ ਕਰ ਕੇ ਮਸ਼ਹੂਰ ਹੋਇਆ। ਇਸਦੀ ਮੁੱਖ ਰਾਜਧਾਨੀ ਪੁਰਖਪੁਰ (ਅਜੋਕੇ ਪਾਕਿਸਤਾਨ ਦੇ ਖ਼ੈਬਰ ਪਖ਼ਤੁਨਖ਼ਵਾ ਵਿਚਲਾ ਪੇਸ਼ਾਵਰ) ਵਿਖੇ ਸੀ ਜਦਕਿ ਖੇਤਰੀ ਰਾਜਧਾਨੀਆਂ ਅਜੋਕੇ ਅਫ਼ਗਾਨਿਸਤਾਨ ਵਿਚਲੇ ਬਗਰਾਮ ਅਤੇ ਭਾਰਤ ਦੇ ਉੱਤਰ ਪ੍ਰਦੇਸ਼ ਰਾਜ ਵਿਚਲੇ ਮਥੁਰਾ ਵਿਖੇ ਸਨ। ਵਿਕੀਮੀਡੀਆ ਕਾਮਨਜ਼ ਉੱਤੇ ਕਨਿਸ਼ਕ ਨਾਲ ਸਬੰਧਤ ਮੀਡੀਆ ਹੈ।